open-index/open-wikipedia-markdown huggingface dataset:
Claire Ross-Brown

**Claire Ross-Brown** (født 11. november i 1972 i Chelsea i London) er en engelsk-dansk skuespiller og modell som for det skandinaviske publikum især er blitt kjent som sekretæren Claire igjennom den danske sitcomserien *[[Klovn (tv-serie)|Klovn]]*. 

## Eksterne lenker
*
Degree Angular Scale Interferometer

**Degree Angular Scale Interferometer** (**DASI**) var et teleskop beliggende i Antarktika. Det var et 13-elementers interferometer som opererte mellom 26 og 36&nbsp;GHz i ti band. Instrumentet er tilsvarende i design til Cosmic Background Imager og Very Small Array. I 2002 rapporterte forskere i prosjektet om oppdagelsen av polariseringsanistropi i kosmisk mikrobølgebakgrunnsstråling.

## Referanser


## Eksterne lenker
* DASI 
* Nature article on the CMB polarization discovery
Mielkella singularis

***Mielkella singularis*** er en sommerfugl som tilhører gruppen uglesommerfugler (Brassolini) i underfamilien ringvinger (Satyrinae) i den artsrike familien flikvinger (Nymphalidae).

## Utseende
En stor, bredvinget, brun sommerfugl. Den kan ligne på artene i slekten *[[Caligo]]* og *[[Eryphanis]].* Det er betydelig forskjell mellom kjønnene, hunnens vinger har store, blå felter mens hannen er farget i brunt og gult.

## Utbredelse
Arten er kjent fra Chiapas-provinsen i Mexico og fra Guatemala.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen uglesommerfugler, Brassolini 
**************** *Mielkella singularis* (Weymer, 1907)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* *Mielkella* på Tree of life: http://tolweb.org/Mielkella_singularis/

## Eksterne lenker
* 
* Bilde av et eksemplar av arten
ANSMET

**ANSMET** (**AN**tarctic **S**earch for **MET**eorites) er et program som leter etter meteoritter i den transantarktiske fjellkjede. ANSMET ble startet av Office of Polar Programs i National Science Foundation.

Programmet søker visuelt etter meteoritter på det store isfeltet. De har funnet en rekke kjente meteoritter fra månen og Mars, eksempelvis ALH84001.

## Litteratur
* William A. Cassidy, *Meteorites, Ice and Antarctica*, Cambridge University Press (2003), 

## Eksterne lenker
* 
*
Satoshi Ishii

**Satoshi Ishii** (født 石井 慧, Ishii Satoshi, 19. desember, 1986) er en japansk MMA-utøver som har vunnet 2008 Sommer-OL-gull i  Judo i Beijing, Kina og sølv i de Asialekene 2006 i Judo. Han gjøre sin MMA-debut den 31. desember 2009 mot Sommer-OL-vinner (1992) i judo Hidehiko Yoshida men tapte via Avstemning.

## Mixed Martial Arts 2009
Den 14. september 2009 ble det annonsert som Ishii ville gjøre sin MMA debut mot andre OL judo gullvinner Hidehiko Yoshida. Selv om kampen var opprinnelig å finne sted på World Victory Road nyttårs show den 31. desember, men hendelsen ble avlyst. Dermed kampen flyttet til DREAMs Dynamitt! 2009 kortet på nyttårsaften som en co-forfremmet show. Ishii tapte kampen ved enstemmig avgjørelse.

For sin andre kamp møtte Ishii New Zealand tungvektsmester i kickboksing Tafa "Thumper" Misipati den 15. mai 2010 i Auckland, New Zealand. Kampen var den viktigste hendelsen på den ETK produksjonen X-plosion: New Zealand vs Japan. Ishii vunnet via underkastelse (armbar) i første runde.

Den 25. september 2010, kjempet Ishii mot Ikuhisa Minowa som er en wrestling specialist og er også kjent for å møter mye store motstandere. Kampen ble hold på Dream.16 arrangemente og Ishii vant kampen via enstemmig avgjørelse.

Ishii neste MMA kamp skulle være mot Antz Nansen på K-1 World MAX 2010. Men hans motstander ble endret til Katsuyori Shibata i siste liten og Ishii vant via Kimura i første runde. Ishii som trenet i Black House med bla. Anderson Silva og Antonio Rodrigo Nogueira fortsatte og trene der.

Ishii kjempet deretter mot den franske kickboxing stjernen Jerome LeBanner i en mixed martial arts kamp på Dynamite! 2010, Nyttårsaften hendelsen. Han vant kampen via enstemmig avgjørelse.

Nesten et år senere møtte han Paulo Filho en brasiliansk jiu-jitsu spesialist. Kampen endte med uavgjort.

Ishii neste motstander skal være Fjodor Jemeljanenko under  Fight For Japan: Genki Desu Ka Omisoka 2011 den 31. desember.

## Judo medaljer
### OL-medaljer
*  2008  Beijing - **Gull** i  judo, tungvekt klasse (100&nbsp;kg) menn 

### Asialekene 2006
*  2006  Doha - **Sølv** i  judo, tungvekt klasse menn (100&nbsp;kg) menn 

### Universiaden
*  2007  Bangkok - **Gull** i  judo, åpen vekt klasse menn 

### Mixed Martial Arts rekord

## Referanser


## Eksterne lenker
* 
* 
* 
* 
*  Satoshi Ishii på Sherdog.com
Klovn (TV-serie)

***Klovn*** er en dansk komiserie som gikk på TV 2 Zulu fra 2005 til 2009 og igjen fra 2018 til 2025. Serien handler om stand-up-komikerne Frank Hvam og Casper Christensen og deres koners liv. Den tar utgangspunkt i komiske situasjoner i hverdagen, pinlig stillhet og menneskelige feil. 

Serien er hovedsakelig regissert av Mikkel Nørgaard, med Niels Gråbøl, Christensen og andre som regissør i enkelte episoder. Hvam og Christensen har skrevet manuset til de fleste episodene, i tillegg til at det har vært medforfattere som Neel Feldstedt og Lars von Trier i én enkelt episode. 

I 2010 sprang spillefilmen *[[Klovn - The Movie]]* ut fra TV-serien, og i 2015 kom en oppfølger kalt ''Klovn Forever''. I 2020 kom Klovn - The Final.

## Sesongoversikt
* Sesong 1: «Baseret på virkelige hændelser» (10 episoder, våren 2005)
* Sesong 2: «Det handler om sex» (10 episoder, høsten 2005)
* Sesong 3: «Mod nye katastrofer» 10 episoder, våren 2006)
* Sesong 4: «Sidste chance» (10 episoder, høsten 2006)
* Sesong 5: «Et hjerte af guld» (10 episode, våren 2008)
* Sesong 6: «Røvtur» (10 episoder, våren 2009)
* Sesong 7: (2018)
* Sesong 8: (2021)
* Sesong 9: (2022)
* Sesong 10: (2025)

### Sesong 1

### Sesong 2

### Sesong 3

### Sesong 4

### Sesong 5

### Sesong 6

## Referanser


## Eksterne lenker
*
Gojong av Korea

**Gojong** eller **Gojong av Korea** (hangul: 고종, hanja: 高宗 RR: Gojong, MR: Kojong), keiser **Gwangmu** (hangul: 광무제, hanja: 光武帝 RR: Gwangmuje, MR: Kwangmuje) (født 8. september 1852 i Unhyeongung, Hanseong, i det daværende Korea, dagens Sør-Korea, død 21. januar 1919 i Tokujukyū i Keijō, i det daværende Keiserriket Japan, dagens Sør-Korea), var en koreansk monark, den 26. og siste i Joseondynastiet, og den første i det koreanske keiserdømmet. Han var koreansk konge mellom 1863 og 1897 og keiser mellom 1897 og 1907. Gojong erklærte kongedømmet Korea for keiserdømme i 1897.

Gojong ble tvunget til abdisere 20. juli i 1907 etter japansk press. Det skjedde etter at han i all hemmelighet sendte tre utsendinger, Yi Jun (이준, 李儁), Yi Sang-Seol (이상설, 李相卨) og Yi Wi-Jong (이위종, 李瑋鐘) til den andre fredskonferansen i Haag som avholdt mellom 15. juni og 18. oktober 1907. Gojong ønsket å få erklært Eulsatraktaten ugyldig, og for å sikre hans egen rolle og rettigheter til å styre Korea uavhengig av Japan. Datidens stormakter, nektet imidlertid utsendingene adgang til konferansen og fikk ikke en gang adgang til konferansesalen. Korea ble ikke lenger sett på som en uavhengig nasjon av stormaktene, og Japan ble ansett som Koreas representant.

Keiser Gojong abdiserte til fordel for sin sønn, Sunjong. 24. juli ble Korea et japansk protektorat og ble formelt annektert, ved at den japansk-koreanske annekteringstraktaten av 1907 ble påtvunget Korea. Etter at den japansk-koreanske annekteringstraktaten ble signert i 1910 lå veien åpen for Japans kolonisering av Korea, som varte fram til 15. august 1945.

Gojong ble holdt isolert i Deoksupalasset fram til hans død i 1919. Han ble begravet sammen med sin kone Min Myongsong i den keiserlige grav **Hongneung** (홍릉, 洪陵) i Namyangju.

Gojongs sønn Sunjong led en tilsvarende sjebne etter den japanske annekteringen av Korea i 1910, da han ble sendt til Changdeokpalasset, selv om han beholdt sin tittel til sin død i 1926.

Gojong er foreløpig den siste statssjef og regent for et samlet og uavhengig Korea.

## Keiser Gojongs fulle navn posthumt
Hans keiserlige Majestet Keiser Gojong Tongcheon Yung-un Jogeuk Donyun Jeongseong Gwang-ui Myeonggong Daedeok Yojun Sunhwi Umo Tanggyeong Eungmyeong Ripgi Jihwa Sinryeol Oehun Hong-eop Gyegi Seonryeok Geonhaeng Gonjeong Yeong-ui Honghyu Sugang Munheon Mujang Inik Jeonghyo av Korea (대한제국고종통천융운조극돈윤정성광의명공대덕요준순휘우모탕경응명립기지화신렬외훈홍업계기선력건행곤정영의홍휴수강문헌무장인익정효황제폐하 / 大韓帝國高宗統天隆運肇極敦倫正聖光義明功大德堯峻舜徽禹謨湯敬應命立紀至化神烈巍勳洪業啓基宣曆乾行坤定英毅弘休壽康文憲武章仁翼貞孝皇帝陛下).

## Referanser


## Eksterne lenker
* 
* «Essays Trace US, Japan Roles in Joseon's Downfall» The Korea Times, 13. juni 2008
Caligopsis

***Caligopsis*** er en slekt av sommerfugler som hører til gruppen uglesommerfugler (Brassolini) som trolig bør føres til underfamilien ringvinger (Satyrinae) i den store familien flikvinger (Nymphalidae). Uglesommerfuglene ble tidligere ofte regnet som en familie for seg, Brassolidae.

## Utseende
Store, brune sommerfugler. De ligner sterkt på den beslektede slekten *[[Caligo]]*.

## Levevis
Larvene lever på ulike gress (Poaceae).

## Utbredelse
Slekten er kjent fra Brasil, Bolivia og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **uglesommerfugler**, Brassolini Boisduval, 1836
**************** Slekten *Caligopsis* Seydel, 1924
***************** *[[Caligopsis seleucida]]* (Hewitson, 1877) – Brasil og Bolivia
***************** *Caligopsis* sp.n. – Peru 
## Kilder
* Furtado, E. og Campos-Neto, F.C. (2004) *Caligopsis seleucida* (Hewitson) e seus estágios imaturos (Lepidopter, Nymphalidae,Brassolinae). Revista Brasileira de Zoologia 21: 593-597. http://www.scielo.br/pdf/rbzool/v21n3/21909.pdf

## Eksterne lenker
* 
* ''Caligopsis'' på ''Tree of Life'' 
* Bilde av typeeksemplaret for underarten *Caligopsis seleucida juruana*, fra Butterflies of America
* Foto av ''Caligopsis seleucida''
Akademiet for hebraisk språk

**Akademiet for hebraisk språk** (hebraisk: הָאָקָדֶמְיָה לַלָּשׁוֹן הָעִבְרִית, HaAkademya laLashon haIvrit) ble etablert av den israelske regjeringen i 1953.

## Eksterne lenker
*
Tine Køpke

**Tine Køpke** (født 12. desember 1983) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Asker Skøyteklubb.

## Personlige rekorder

## Referanser




## Eksterne lenker
* 
*  Tine Køpke på Jakub Majerski's Speedskating database (Adelskalender distanser og sammenlagt)
*  Tine Køpke på SpeedskatingResults.com (personlige rekorder og resultater)
*  Tine Køpke på Effesport.nl (noen resultater)
;Bilder
*  Bilder av Tine Køpke på SpeedSkatingPhotos.info/DesgPhoto.com
Erode (distrikt)

**Erode** (tamilsk: ஈரோடு மாவட்டம்) er et distrikt i den indiske delstaten Tamil Nadu. Distriktets hovedstad er Erode. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 51,22 % av befolkningen.

Barn i alderen 0 til 6 år utgjorde 8,02 % i 2011 mot 9,96 % i 2001. Antallet jenter i den alderen per tusen gutter er 956 i 2011 mot 939 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Erode distrikt har 5 taluker.
* Bhavani
* Erode
* Gobichettipalayam
* Perundurai
* Sathyamangalam

## Byer

## Referanser


## Eksterne lenker
*
«Duke of York» (skip)

**«Duke of York»** var en bark kommandert av kaptein Robert Clark Morgan (1798–1864) eid av South Australia Company.

## Historie
«Duke of York» var en tremastet bark som ble bygget i Bideford i 1817 som en tomastet brigg. Skipet forlot London 24. februar 1836 og ankom Kenguruøya den 27. juli 1836, etter 154 dager. 
Skipet ankret opp i Nepean-bukta.

Bosetterne ombord på skipet etablerte byen Kingscote, som var den første frie bosetningen i Australia I motsetning til de tidligere bosetningene som hadde vært straffekolonier. Dette var det første skipet som ankom Sør-Australia med europeiske bosettere, og dette ble begynnelsen på den europeiske bosetningen i Sør-Australia.

«Duke of York» ble ødelagt på sin første hvalfangstreise i september 1837 nord i Moreton-bukta, Queensland, Australia.

## Generelle spesifikasjoner
Skipet var 81 fot lang, bjelken var på 23 fot og tonnasjen på hele 190 tonn.

## Litteratur
* Register of Emigrant Labourers Applying for a Free Passage to South Australia 1836-1841.
* 
* Grave of Thomas Hudson BEARE.
* Grave of William Loose BEARE.
* South Australia – Immigration.
* Newsletter No. 15 "Before the Buffalo", The Story of South Australia 1800-1836 by H.J. Finnis, President, The Pioneers' Association of South Australia 1964.

## Referanser
Orobrassolis

***Orobrassolis*** er en slekt av sommerfugler som hører til gruppen uglesommerfugler (Brassolini) som trolig bør føres til underfamilien ringvinger (Satyrinae) i den store familien flikvinger (Nymphalidae). De finnes eller fantes bare i Brasil. Ulikt de aller fleste andre uglesommerfugler er de ikke skogsinsekter, men knyttet til gressmarker. Uglesommerfuglene ble tidligere ofte regnet som en familie for seg, Brassolidae.

## Utseende
Middelsstore sommerfugler, mønstret i lyst gråbrunt. Forvingen har en øyeflekk i spissen.

## Levevis
I motsetning til de aller fleste andre uglesommerfugler lever eller levde disse sjeldne artene på høytliggende, gresskledte områder i det sørøstlige Brasil.

## Alt utdødde?
Begge artene er regnet som meget sjeldne, og man kjenner bare noen få eksemplarer av dem. *[[Orobrassolis latusoris]]* ble beskrevet i 2011, men ut fra noen over 100 år gamle eksemplarer. Man tror at arten alt var utdødd da den ble oppdaget. Også den andre arten, *[[Orobrassolis ornamentalis]]*, er regnet som meget sjelden, om ikke alt utdødd.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **uglesommerfugler**, Brassolini Boisduval, 1836
**************** Slekten *Orobrassolis* Casagrande, 1982 – to arter, på gressmark
***************** *[[Orobrassolis latusoris]]* Penz & Simonsen, 2011
***************** *[[Orobrassolis ornamentalis]]* (Stichel, 1906)

## Kilder
* Carter, D. 1994. *Sommerfugler fra hele verden.* Teknologisk Forlag. ISBN 82-512-0438-0
* Penz, C., Simonsen, T.J. og DeVries, P. (2011) A new *Orobrassolis* butterfly (Nymphalidae, Brassolini): a casualty of habitat destruction? Zootaxa 2740: 35-43. http://www.mapress.com/zootaxa/2011/f/z02740p043f.pdf

## Eksterne lenker
* 
* ''Orobrassolis'' på ''Tree of Life''
The Lonely Island

**The Lonely Island** er en amerikansk komiker- og musikkgruppe grunnlagt av Akiva Schaffer, Jorma Taccone og Andy Samberg, mest kjent for sine musikalske parodier. Gruppen kommer fra Berkeley i California og er basert i New York.

## Diskografi
### Album
* *[[Incredibad]]* (2009)
* *[[Turtleneck & Chain]]* (2011)
* *[[The Wack Album]]* (2013)
* ** (2016)

### Singler
* "Dick in a Box" (2006)
* "Jizz in My Pants" (2008)
* "Mother Lover" (feat. Justin Timberlake (2009)
* "I'm on a Boat" (feat. T-Pain) (2009)
* "Like a Boss" (2009)
* "I Just Had Sex" (feat. Akon) (2010)
* "The Creep" (feat. Nicki Minaj) (2011)
* "Jack Sparrow" (feat. Michael Bolton) (2011)
* "Boombox" (ft. Julian Casablancas) (2010)
* "3-way (The Golden Rule)" ft. Justin Timberlake och Lady Gaga (2011)

## Eksterne lenker
* 
* 
*
Den nordtyske slette

**Den nordtyske slette** er et vidstrakt lavlandsområde i nord-Tyskland. Det ligger mellom Nordsjøen og Østersjøen i nord og Mittelgebirge-områdene i det sentrale Tyskland i sør. Den nordtyske slette er en del av det nordeuropeiske lavlandet. Mesteparten av sletta ligger lavere enn 100 meter over havet, og foruten i sør er det bare i Fläming, på Lüneburger Heide og på Mecklenburgische Seenplatte at landskapet hever seg nevneverdig over dette. Langs Nordsjøkysten er sletta svært flat, og består her stort sett av sumpområder og gjørmete strender. Utenfor kysten ligger De østfrisiske og De nordfrisiske øyene, som regnes som en fortsettelse av Den nordtyske slette som ble skilt fra fastlandet etter oversvømmelser i middelalderen. 

Langs kysten av Østersjøen ender sletta i bratte kalksteinsklipper som ble dannet i istidene. Sletta er dekket av sand langs kysten, mens de indre områdene har myr- og heilandskap. Utenfor kysten nær Stralsund ligger Rügen, som er den største øya i Tyskland. 

Den nordtyske slette omfatter delstatene Schleswig-Holstein, Hamburg, Bremen, Mecklenburg-Vorpommern, Brandenburg, Berlin, mye av Niedersachsen og Sachsen-Anhalt, samt deler av Sachsen og Nordrhein-Westfalen.
Forbruker- og administrasjonsdepartementet

**Forbruker- og administrasjonsdepartementet** var et norsk departement som skulle arbeide med forbruker-, familie- og likestillingsaker, inntekts-,  pris- og konkurransespørsmål, og administrasjonssaker. Departementet eksisterte fra 1972 til  31. desember 1989. Fra 1990 ble de berørte saksområdene overført til henholdsvis Arbeids- og administrasjonsdepartementet og Barne- og familiedepartementet.                                                                       

## Videre utvikling
Fra 1. januar 1990 til 1992 var det Arbeids- og administrasjonsdepartementet, så Administrasjonsdepartementet (1993 – 1996) / Planleggings- og samordningsdepartementet (1997) / Arbeids- og administrasjonsdepartementet (1998 – 2004) / Moderniseringsdepartementet (2004 – 2005) /
Fornyings- og administrasjonsdepartementet (2006 – 2009) / Fornyings-, administrasjons- og kirkedepartementet (2010 – )

## Se også
*Liste over Norges forbruker- og administrasjonsministre
Santa Caterina di Valfurva

**Santa Caterina di Valfurva** en landsby og frazione i kommunen Valfurva, den nordlige italienske provinsen Sondrio. Her ligger et vintersportssted, som har vært vertskap til mange av FIS sine verdenscuprenn. Santa Caterina var vertskapet for VM i alpint 1985 og VM i alpint 2005, begge gangene sammen med Bormio. Monte Sobretta er områdets høyeste punkt.

## Eksterne lenker
*
Mecklenburgische Seenplatte

**Mecklenburgische Seenplatte** («Det mecklenburgiske innsjøplatå») er et sammenhengende område med innsjøer i det nordøstre Tyskland. Det ligger sør i delstaten Mecklenburg-Vorpommern, og strekker seg også litt inn i det nordlige Brandenburg. De største innsjøene er Müritz, Schweriner See, Plauer See, Fleesensee, Schmale Luzin og Kölpinsee. 

Området er en del av høydedraget den baltiske landrygg, et moreneområde fra istiden som strekker seg langs hele sørkysten av Østersjøen. Mecklenburgische Seenplatte er et av tre store innsjøregioner sør for Østersjøen, sammen med det pommerske innsjøplatå og de masuriske sjøer. De mange innsjøene ble dannet av rester av innlandsisen, som trakk seg tilbake for rundt  år siden. 

Blant verneområdene på Mecklenburgische Seenplatte er Müritz nasjonalpark, med Tysklands nest største innsjø. Andre er fuglereservatene Feldberger Seenlandschaft, Mecklenburgische Schweiz og Nossentiner/Schwinzer Heide. 

Landskapet på Mecklenburgische Seenplatte er flatt og for en stor del dekket av skog og hei. Området er tynt befolket. Innsjøene er populære mål for friluftsliv, fiske og båtsport. De er også leveområde for et rikt plante- og dyreliv, inkludert også truede arter.

## Referanser


## Eksterne lenker
* 
* Tourismusverband Mecklenburgische Seenplatte (tysk)
Unni Marsteinstredet

**Unni Marsteinstredet** (født 6. februar 1971) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Asker Skøyteklubb.

## Personlige rekorder i hurtigløp på skøyter

## Referanser


## Eksterne lenker
*
De masuriske sjøer

**De masuriske sjøer** (polsk: *Pojezierze Mazurskie*, tysk: *Masurische Seenplatte*) er et innsjødistrikt i den historiske regionen Masuria nordøst i Polen som inneholder mer enn 2&nbsp;000 innsjøer og vann. 

Det strekker seg omtrent 290 km østover fra den nedre delen av Wisla til grensen mellom Polen og Litauen, og dekker et areal på rundt 52&nbsp;000 km². Administrativt er innsjøene en del av Ermelandskmasuriske voivodskap. Fra 1200-tallet til 1945 var de en del av Øst-Preussen. Små deler av distriktet ligger i Masoviske voivodskap og Podlasie voivodskap.

Området var åsted for det første slaget om de masuriske sjøer og det andre slaget om de masuriske sjøer under første verdenskrig.

Innsjøene oppsto i pleistocen-istiden. Mange av åsene rundt innsjøene er morener og mange av innsjøene er fjordsjøer.

## Kilder
* «Polens geografi», fra *Store norske leksikon*
Det pommerske innsjøplatå

**Det pommerske innsjøplatå** er et innsjølandskap i Vestpommerske voivodskap i Polen. Området er en del av morenelandskapet i den baltiske landrygg og består av en mengde innsjøer som ble dannet under nedsmeltingen av innlandsisen etter siste istid. Landskapet minner mye om De masuriske sjøer og Mecklenburgische Seenplatte, som også er dannet på samme måte. Den største innsjøen er Jezioro Drawsko (*Dratzigsee*; 18,66&nbsp;km²).

## Eksterne lenker
*
Gyöngyös

**Gyöngyös** er en by nord i Ungarn. Byen tilhører fylket Heves og har 32&nbsp;640 innbyggere pr. jan. 2011. Byen ligger 80&nbsp;km øst for Budapest, ved foten av Sárhegy og Mátra. Det ligger flere fabrikker for matproduksjon i byen, inkludert melk og pølser. Det finnes også et naturhistorisk museum, en landbrukshøyskole, og flere vingårder, som benytter sidene av Sárhegy til å dyrke vindruer.

## Bilder

Gyöngyös - Main Square.JPG|Hovedplassen med Szent-Bertalan-kirken i bakgrunn
Gyongyos - Matra Museum1.jpg|Mátra-Museum
Gyongyos - Matra-railroad1.jpg|Mátrajernebane
Gyongyos - Berze Gimnazium2.jpg|Skolens hovedinngang


## Referanser


## Eksterne lenker
*
Holsteinische Schweiz

**Holsteinische Schweiz** («Holsteinske Sveits») er et landskap i delstaten Schleswig-Holstein i Tyskland. Området ligger mellom Kiel og Lübeck, og utgjør mesteparten av halvøya Wagrien. Området ble dannet under nedsmeltingen av innlandsisen etter siste istid, og det bølgende landskapet domineres av lave åser, skoger og innsjøer. Bungsberg er med 168 meter det høyeste punktet i Schleswig-Holstein. De største byene er Plön, Malente og Eutin. 

## Eksterne lenker
* 
* Naturpark Holsteinische Schweiz
Müritz

**Müritz** (fra slavisk: «lite hav») er en innsjø på det mecklenburgiske innsjøplatå i delstaten Mecklenburg-Vorpommern i Tyskland. Den har et flateinnhold på , og er med det Tysklands nest største innsjø etter Bodensjøen. Deler av Bodensjøen ligger dog i Østerrike og Sveits, og Müritz er den største innsjøen som i sin helhet ligger i Tyskland. Største dybde er 31 meter. Innsjøen har utløp mot nordvest via elva Elde. 

Deler av Müritz og tilstøtende skoger og våtmarksområder er vernet gjennom Müritz nasjonalpark. De største byene ved sjøen er Waren og Röbel, som begge er viktige sentre for turismen på det mecklenburgiske innsjøplatå.

## Referanser


## Eksterne lenker
* 
* Müritz-Nationalpark
SIF stadion

:*SIF stadion og «Siffen» er også navnet på [[Skarbøvik Idrettsforening]]s bane

*'SIF stadion**, (også kalt **Saksemyr** eller **Siffen''') er hjemmearenaen til fotballaget Stavanger Idrettsforening. SIF stadion er en del av et større anlegg med klubbhus beliggende ved Schankeholen/Bekkefaret i Hillevåg bydel. Anlegget består av én kunstgressbane («Siffen»), én grusbane, to knottebaner, samt et treningsfelt/balløkke. I løpet av vinteren 2004 ble det lagt nytt grusdekke og satt opp flomlys på knottebanene. Klubbhuset blir blant annet benyttet til møter, spillertilstelninger, årsavslutninger og lignende. SIFs anlegg er kommunal eiendom og tilhører med andre ord ikke klubben. Anlegget kan derfor også benyttes av andre idrettslag, men SIF er primær bruker. SIF stadion har en høyde over havet på 32 meter.

## Tilskuerrekordene
Tilskuerrekorden på stadionområdet er omtrent 19&nbsp;000 tilskuere på NM semifinale kampen mellom Viking og Asker den 18. oktober 1953, som Viking vant 1-0 etter omkamp. For «hjemmelaget» SIF er tilskuerrekorden på 15&nbsp;266 i Hovedserie-kampen mellom Stavanger IF og Viking den 17. august 1960, som Viking vant 1-0.
## Referanser
Plön

**Plön** (dansk: *Pløn*) er en by i Kreis Plön i delstaten Schleswig-Holstein i Tyskland. Byen ligger ved Großer Plöner See. Den fikk byrettigheter i 1236.

Sentralt i byen ligger Schloss Plön, et av de største slottene i Schleswig-Holstein. Det var fra 1622 til 1761 residens for hertugen av Schleswig-Holstein-Plön.
## Referanser

## Eksterne lenker
*  (tysk)
Schorfheide

**Schorfheide** er et skogsområde i delstaten Brandenburg i Tyskland. Det ligger rundt 65 kilometer nordøst for Berlin og er et av de største sammenhengende skogsområdene i Tyskland. Landskapet ble dannet i siste istid, og er preget av veksling mellom forskjellige skogstyper, åpne hedelandskap og mange små og større innsjøer.

Navnet Schorfheide oppsto i middelalderen av *Schorp Weide* (*weide* = «beite»), ettersom bøndene pleide å slippe ut sine sauer på beite i den daværende eikeskogen, så de kunne fete seg opp på de næringsrike eikenøttene. Navnet *Schorff Heyde* dukket første gang opp på et kart i 1713. Storparten av eiketrærne ble senere hugget ned for produksjon av artillerivogner, men skogen ble gjenplantet igjen og igjen. 

Schorfheide er i dag en del av et større verneområde, Schorfheide-Chorin biosfærereservat, som også omfatter en langt større del av landskapet mellom Barnim og Uckermark.

## Referanser


## Eksterne lenker
* 
* Biosphärenreservat Schorfheide-Chorin (tysk)
De belarusiske høyder

**De belarusiske høyder** (belarusisk: Беларуская града – *Bjelaruskaja Hrada*, også kalt *De vestrussiske høyder* da Belarus ennå var en del av Russland) er et høydedrag i den nordlig-sentrale delen av Belarus. Det høyeste punktet er Hara Dziarzjynskaja på 345 moh. 

Høydene er en del av Den østeuropeiske slette. Mot øst fortsetter de som Smolenskhøydene, og i nordvest går de over i Den baltiske landrygg. Mot sør ligger Polesie-senkningen.

Høydene består av en serie av endemorener fra istiden. Landskapet domineres av bølgende åser og strekker seg rundt 500&nbsp;km i retning fra vest-sørvest til øst-nordøst, fra området ved Brest, nær grensa mot Polen til den russiske byen Smolensk. Geologisk består høydene hovedsakelig av morenemasse samt glasiale og alluviale sedimenter.

De belarusiske høyder er kildeområde for elvene Nemunas og Berezina.

## Referanser


## Eksterne lenker
*
Alluvium

**Alluvium** (fra latin, *alluvius*, fra *alluere*, «å vaske mot») er løs, ukonsolidert (ikke sementert sammen til en fast stein) jord eller sedimenter, som deretter blir erodert, avsatt og omformet av vann i ikke-marine omgivelser. Alluvium består typisk av mange forskjellige materialer, herunder finkornete partikler av silt og leire og større partikler av sand og grus. Når dette løse alluviale materialet blir deponert eller sementert til en litologisk enhet, eller litifisert, vil det kalles en *alluvial avsetning*.

Uttrykket «alluvium» blir vanligvis ikke benyttet i situasjoner hvor dannelsen av sedimentet helt klart kan tilskrives en annen geologisk prosess som er godt beskrevet. Dette inkluderer (men er ikke begrenset til): innsjøsedimenter (lakustrin), elvesedimenter (fluvial), og isbrerelaterte sedimenter (glasial). Sedimenter som dannes eller avsettes i flerårige elver blir vanligvis *ikke* kalt alluviale.

Alluvium er meget ung (kvartær av alder), blir ofte referert til som «dekke», ettersom disse sedimentene skjuler det underliggende grunnfjellet. Mesteparten av det sedimentære materialet som fyller opp et bekken og som ikke er litifisert blir vanligvis karakterisert som alluvialt.

Alluvium kan inneholde verdifulle malmer som gull og platina og en lang rekke edelsteiner.

## Se også
* Sedimentvifte
* Sedimentslette

## Referanser


## Eksterne lenker
*
Kingscote (Sør-Australia)

**Kingscote** er en by i delstaten Sør-Australia i Australia. Stedet ligger på Kenguruøya på sørkysten av Sør-Australia og er den største byen og administrasjonssenteret på øya. Det er også den eldste europeiske bosetningen i Sør-Australia. Byen hadde .

I Kingscote finnes det en koloni dvergpingviner.

## Historikk

South Australia Company etablerte en koloni ved Kingscote 27. juli 1836 etter at nybyggere hadde ankommet på skipet Duke of York. Bosetningen ble senere vurdert som hovedstad for Sør-Australia, men øya hadde ikke ressursgrunnlag til en såpass stor befolkningsøkning. South Australia Company flyttet derfor 6 måneder senere til Adelaide på fastlandet.

## Se også
* Kingscote Airport

## Referanser
Fleurieu-halvøya

**Fleurieu-halvøya** (**Fleurieu Peninsula**) er en halvøy sør for Adelaide i delstaten Sør-Australia i Australia. Den ble oppkalt etter den franske oppdageren og hydrografen Charles Pierre Claret de Fleurieu av den franske oppdageren Nicholas Baudin under hans oppdagelsesreise langs sørkysten av Australia i 1802.

Byer og tettsteder på halvøya inkluderer Victor Harbor, Willunga, Mount Compass, Goolwa, Yankalilla, Rapid Bay og vinregionen McLaren Vale. 

ved Cape Jervis på sørspissen av halvøya går det ferge til Kenguruøya.
Melanitis

***Melanitis*** er en slekt av tropiske sommerfugler som tilhører gruppen Melanitini i underfamilien ringvinger (Satyrinae) i den store familien flikvinger (Nymphalidae).

## Utseende

Ganske store, brune sommerfugler med store, brede vinger og smal kropp. Vanligvis har forvingen er markert tann litt bak spissen, også bakvingen har en utover-retted tann ved bakhjørnet. Oftest er det en stor øyeflekk i forvingespissen. På undersiden har vingene fine tverrstriper og ofte også øyeflekker. Slekten har flere generasjoner hvert år, og det er ofte påfallende forskjell mellom regntids- og tørketidsformer av den samme arten, tørketidsformene er gjerne mer kontrastrikt tegnede.

## Levevis
Som mange andre ringvinger unngår *Melanitis*-artene gjerne sterkt sollys, og de holder seg i skog (jungel) eller nede i gresset. Artene er ofte mest aktive i grålysningen og skumringen, eller inne i tett skog. Når disse sommerfuglene sitter i ro, ligner de svært på visne blader, mens øyeflekkene på vingenes overside kan skremme en fugl dersom sommerfuglen slår vingene opp. Den meget vidt utbredte arten *[[Melanitis leda]]* har larver som lever på ris, sukkerrør, *[[Sorghum]]* og andre gressarter.

## Utbredelse
*[[Melanitis leda]]* finnes både i Afrika, Asia og Australia, de øvrige artene stort sett i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Melanitini Reuter, 1896
**************** Slekten *Melanitis* Fabricius, 1807 – 12 arter, fra Afrika østover til Australia, noen arter meget vidt utbredt
***************** *[[Melanitis amabilis]]* (Boisduval, 1832)
***************** *[[Melanitis ansorgei]]* Rothschild, 1904
***************** *[[Melanitis atrax]]* C. & R. Felder, 1863
***************** *[[Melanitis belinda]]* Grose-Smith, 1895
***************** *[[Melanitis boisduvalia]]* C. & R. Felder, 1863
***************** *[[Melanitis constantia]]* (Cramer, [1777])
***************** *[[Melanitis leda]]* (Linnaeus, 1758)
***************** *[[Melanitis libya]]* Distant, 1882
***************** *[[Melanitis phedima]]* (Cramer, [1780])
***************** *[[Melanitis pyrrha]]* Röber, 1887
***************** *[[Melanitis velutina]]* (C. & R. Felder, [1867])
***************** *[[Melanitis zitenius]]* (Herbst, 1796)

## Eksterne lenker
* 
* Catalogue of Life, 2007 checklist. Listen tar ikke hensyn til synonymier.
* ''Melanitis'' på ''Tree of life''
South Australian Company

**South Australian Company** ble dannet i London 9. oktober 1835 av britiske kjøpmenn for å utvikle en ny bosetning i Sør-Australia. Meningen var å danne en ny koloni. South Australian Company opphørte 17. mars 1949.

Etableringen av selskapet var som følge av lobbying av South Australian Association som ville danne en fri bosetning i dagens Sør-Australia. De andre koloniene i Australia på denne tiden var straffekolonier.

I januar 1836 seilte fire skip fra selskapet til Sør-Australia. De dannet den første bosetningen ved Kingscote på Kenguruøya i juli 1836. Det var dårlige jordbruksmuligheter på øya og bosetningen ble flyttet til fastlandet. Selskapet bidro med infrastruktur i kolonien og solgte eller leide jord til immigranter.
Gnophodes

***Gnophodes*** er en slekt av tropiske sommerfugler som tilhører gruppen Melanitini i underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore (vingespenn ca. 50-75 millimeter), brune sommerfugler.
Disse sommerfuglene ligner mye på den beslektede slekten *Melanitis*. Vingene har gjerne en tann på forvingen like bak spissen, og et tannlignende utskudd på bakvingen. Undersiden ligner et vissent blad.

## Levevis
I likhet med mange andre Satyrinae holder disse sommerfuglene seg borte fra direkte sollys. De flyr helst i skumringen, inne i tett skog eller på overskyede dager. De kan av og til komme til lys i skumringen. I skogen sitter de gjerne stille på skogbunnen, fargene gir dem utmerket kamuflasje.
Larvene lever på ulike slags gress (Poaceae).

## Utbredelse
Slekten er utbredt i Sentral- og Øst-Afrika, og finnes også på Madagaskar.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Melanitini Reuter, 1896
**************** Slekten *Gnophodes* Westwood, 1849
***************** *[[Gnophodes betsimena]]* (Boisduval, 1833)
***************** *[[Gnophodes chelys]]* (Fabricius, 1793)
***************** *[[Gnophodes grogani]]* Sharpe, 1901

## Kilder
* Butterflies of Africa – ''Gnophodes chelys''

## Eksterne lenker
* 
* Catalogue of Life, 2007 checklist. Listen tar ikke hensyn til synonymier.
* ''Gnophodes'' på ''Tree of life''
Cyllogenes

***Cyllogenes*** er en slekt av tropiske sommerfugler som tilhører gruppen Melanitini i underfamilien ringvinger (Satyrinae) i den store familien flikvinger (Nymphalidae).

## Utseende

Store (vingespenn 75-95 millimeter), brune sommerfugler. Vingenes overside er brun med oransje bånd, undersiden ligner et vissent blad. Bakvingen har gjerne et kort, tannlignende utskudd.
Slekten ligner sterkt på den beslektede gruppen *[[Melanitis]]*.

## Utbredelse
To av artene lever i det nordlige India og Bhutan, den tredje på Borneo.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Melanitini Reuter, 1896
**************** Slekten *Cyllogenes* Butler, 1868
***************** *[[Cyllogenes janetae]]* de Nicéville, 1887 – India og Bhutan, sjelden
***************** *[[Cyllogenes suradeva]]* (Moore, 1857) – India og Bhutan
***************** *[[Cyllogenes woollettii]]* Riley, 1923 – Borneo

## Eksterne lenker
* 
* Catalogue of Life, 2007 checklist. Listen tar ikke hensyn til synonymier.
* ''Cyllogenes'' på ''Tree of life''
* Bilde av ''Cyllogenes woollettii''
Øystein H. Rolandsen

**Øystein Håkon Rolandsen** (født 30. september 1975) er en norsk historiker og seniorforsker ved Institutt for fredsforskning (PRIO) med Øst-Afrika og Afrikas horn som hovedområde.

## Utdanning
* Ph.D. historie, Universitetet i Oslo (2010)
* Cand. philol. historie, Universitetet i Oslo (juni 2003)
* MA African History, School of Oriental and African Studies, University of London (september 2000)
* Skien VGS (1991–1994)

## Publiserte bøker og rapporter
* Rolandsen, Øystein H. & Alfred Lokuji, 2011. 'Drifting Apart? The Impact of Secession and Armed Violence on Border Areas in South Sudan', PRIO Paper. Oslo: PRIO.
* Høigilt, Jacob & Øystein H. Rolandsen, 2010. 'Making Cooperation Attractive: Post-referendum Relations between Egypt and the Sudan', PRIO Paper. Oslo: PRIO.
* Høigilt, Jacob; Åshild Falch & Øystein H. Rolandsen, 2010. 'The Sudan Referendum and Neighbouring Countries: Egypt and Uganda', PRIO Paper. Oslo: .
* Rolandsen, Øystein H. & Jacob Høigilt, 2010. 'Egypt and the Darfur Conflict', Noref Policy Brief. Oslo: .
* Rolandsen, Øystein H., 2010. 'Why is Violence Escalating in Southern Sudan?', Noref Policy Brief. Oslo: .
* Rolandsen, Øystein H., 2009. 'Land, Security and Peace Building in the Southern Sudan', PRIO Paper. Oslo: .
* Rolandsen, Øystein H., 2007. 'From Guerrilla Movement to Political Party: The Restructuring of Sudan's People Liberation Movement', PRIO Paper. Oslo: .
* Rolandsen, Øystein H., 2005. Guerrilla Government: Political Changes in the Southern Sudan during the 1990s. Uppsala: .

## Artikler
* Rolandsen, Øystein H., 2011. 'A quick fix? A retrospective analysis of the Sudan Comprehensive Peace Agreement', Review of African Political Economy 38(130): 551–564.
* Rolandsen, Øystein H., 2011. 'The Making of the Anya-Nya Insurgency in the Southern Sudan, 1961-64', Journal of Eastern African Studies 5(2): 211–232.
* Rolandsen, Øystein H., 2011. 'A False Start: Between War and Peace in the Southern Sudan, 1956–62', Journal of African History 52(1): 105–23. Read it in PDF-format here!
* Rolandsen, Øystein H., 2011. 'Sudán 2011: la independencia del sur a un paso' [The Sudan 2011: One Step from Independence], Política Exterior 25(139): 146–57.
* Rolandsen, Øystein H., 2010. 'Sudan: Usikker framtid' [Sudan: An Uncertain Future], Hvor hender det?, 19 April.
* Rolandsen, Øystein H., 2010. 'Sudan and the ICC: One Year After', Forum for Peacebuilding Ethics (discussion forum), 12 March.
* Rolandsen, Øystein H., 2007. 'Sudan: The Janjawiid and Government Militias' in Morten Bøås, ed., African Guerrillas: Raging Against the Machine. Boulder, CO: (151–171).
* Stiansen, Endre; Øystein H. Rolandsen, Leif O. Manger & Samia Ali, 2005. 'The Sudan- Perspectives on the Peace Agreement, Gender and Society' in . .
* Ali, Samia; Leif O. Manger, Øystein H. Rolandsen & Endre Stiansen, 2005. 'The Sudan- Perspectives on the Peace Agreement, Gender and Society'

## Referanser


## Eksterne lenker
* Biografi på prio.no
Manataria hercyna

***Manataria hercyna*** er en sommerfugl som tilhører gruppen Melanitini i underfamilien ringvinger (Satyrinae) i den artsrike familien flikvinger (Nymphalidae). Dersom den er rett plassert, er det den eneste representanten for Melanitini i Amerika.

## Utseende
En middelsstor, bredvinget sommerfugl. Vingenes underside har tegninger i grått, svart og hvitt og en rad av store øyeflekker langs ytterkanten.
Oversiden er brun, forvingens ytterste del svart med hvite flekker.

## Levevis
Larvene lever på bambus og andre gress-arter. I Costa Rica finnes arten i et vidt spenn av høyder over havet opptil 2500 meter. Den ser ut til å vandre en hel del, og bestandene svinger mye. Arten ligger i dvale deler av året, og kan samle seg i store mengder i huler. Den kan av og til gjøre noe skade på dyrkede gress.

## Utbredelse
Den er utbredt fra Mexico i nord til det nordlige Argentina i sør.

## Systematisk inndeling
Man regnet tidligere med omtrent tre arter i slekten *[[Manataria]]*, men disse blir nå regnet som underarter av *Manataria hercyna*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Melanitini 
**************** *Manataria hercyna* (Hübner, 1821)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Murillo, L.R. og Nishida, K. (2003) Life history of *Manataria maculata* (Lepidoptera: Satyrinae) from Costa Rica. Revista de Biologia Tropica 51(2): 463-470. 
* *Manataria* på Tree of life: http://tolweb.org/Manataria_hercyna/

## Eksterne lenker
* 
* [ftp://193.166.3.2/pub/sci/bio/life/insecta/lepidoptera/ditrysia/papilionoidea/nymphalidae/satyrinae/manataria/maculata-1.jpg Bilde av arten]
Penneshaw (Sør-Australia)

**Penneshaw** er ett tettsted (*township*) i delstaten Sør-Australia i Australia. Stedet ligger på Kenguruøya på sørkysten av Sør-Australia. Det er fergeleie for fergen til Cape Jervis på fastlandet. Det er også hjemsted til en koloni med dvergpingviner.

Opprinnelig var stedet kjent som Hog Bay etter grisene som den franske oppdageren Nicholas Baudin. Navnet Penneshaw er en kombinasjon av navnene til Dr. F.W Pennefatther, som var sekretær til guvernør William Jervois og Flora Shaw som var på besøk i Government House.

Det eneste avsaltingsanlegget i Sør-Australia ble bygget i Penneshaw i 1990-årene.

## Referanser
Cape Jervis

**Cape Jervis** er en by i delstaten Sør-Australia i Australia. Stedet ligger ytterst på Fleurieu-halvøya på sørkysten av Sør-Australia rundt 108 kilometer sør for delstatshovedstaden Adelaide. Cape Jervis hadde .

Det er fergeleie for fergen til Penneshaw på Kenguruøya.

Oppdageren Matthew Flinders kalte opp Cape Jervis etter John Jervis, som var First Lord of the Admiralty i 1802.

## Referanser
Parantirrhoea marshalli

***Parantirrhoea marshalli*** er en sommerfugl som tilhører gruppen Melanitini i underfamilien ringvinger (Satyrinae) i den artsrike familien flikvinger (Nymphalidae).

## Utseende

En middelsstor, brun sommerfugl. Bakvingen er dratt ut til en spiss bakerst. Forvingen har et rosa felt i midten. Undersiden ligner et vissent blad.
Larven er lang og tynn, gulgrønn, etter hvert mer brunlig, med en lys (gulaktig) midtstripe. Den har et spisst, kjegleformet vedheng bakerst.

## Levevis
Larene lever på gress (Poaceae).

## Utbredelse
Arten lever i det sørlige India.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Melanitini 
**************** *Parantirrhoea marshalli* Wood-Mason, 1881

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5 
* *Parantirrhoea* på Tree of life: http://tolweb.org/Parantirrhoea_marshalli/

## Eksterne lenker
* 
* Bilder av et nyklekket eksemplar som sitter på puppeskallet, og av de ulike utviklingsstadiene
Kent Christiansen

**Kent H. Christiansen** (født 9. februar 1964, død 28. mars 2004) var en norsk fotballspiller i Viking.

Årene før han kom til Viking var Christiansen angriper i fotballklubben Hinna. Han kom til Viking i 1986 og spilte for klubben frem til 1993. I disse årene spilte han 217 kamper for klubben og scoret 32 mål. Han var angriper de første årene i Viking før trener Benny Lennartsson lot ham spille høyreback i 1989-sesongen. Han fikk med seg alle 22 seriekampene dette året og Viking endte på 6.-plass, første året etter opprykket. Christiansen ble også cupmester dette året da Viking slo Molde i cupfinalen etter omkamp og vant 2-1. Første kamp endte 2-2. Christiansen var også med på å ta seriegull med Viking i 1991-sesongen. 

## Referanser
Torynesis

***Torynesis*** er en slekt av sommerfugler som hører til gruppen Dirini i underfamilien ringvinger (Satyrinae) i den store familien flikvinger (Nymphalidae). De finnes bare i det sørlige Afrika.

## Utseende
Middelsstore (vingespenn 40-60 millimeter), gråbrune sommerfugler. Forvingen har doble øyeflekker, omgitt av gult, i spissen. Bakvingen har en rekke øyeflekker langs ytterkanten, på bakvingens underside er vingeårene hvite.

## Levevis
Larvene lever på gress (Poaceae). De lever på gressmarker og har én generasjon hvert år som flyr på våren eller sommeren.

## Utbredelse
Slekten finnes bare i høytliggende områder i Sør-Afrika og Lesotho.

## Systematisk inndeling
Det synes usikkert om "artene" i denne slekten er gode arter eller bare fargevarianter.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen Dirini L.D. Miller, 1968
**************** Slekten *Torynesis* Butler, 1899
***************** *[[Torynesis hawequas]]* Dickson, 1973
***************** *[[Torynesis magna]]* (van Son, 1941)
***************** *[[Torynesis mintha]]* (Geyer, [1837])
***************** *[[Torynesis orangica]]* Vári, 1971
***************** *[[Torynesis pringlei]]* Dickson, 1979

## Kilder
* Williams, M. 1994. *Butterflies of Southern Africa. A Field Guide.* Southern Book Publishers Ltd. ISBN 1-86812-516-5

## Eksterne lenker
* 
* Catalogue of Life, 2007 checklist NB! Tar ikke hensyn til synonymier.
* Dirini på ''Tree of life''
* Bilder av ''Torynesis pringlei''
Bellingshausenkysten

**Bellingshausenkysten** er kyststrekningen på nordøstsiden av det norske bilandet Peter I Øy i Antarktis. Den strekker seg fra Simonovbreen i nord til Michajlovodden i sør.

Kyststrekningen er oppkalt etter Fabian Gottlieb von Bellingshausen som ledet den første russiske antarktisekspedisjonen 1819–21 med fartøyene «Vostok» og «Mirnyj». Denne ekspedisjonen oppdaget øya 21. januar 1821 og navnga den etter den russiske tsaren Peter den store.
Navnet ble endret fra **von Bellingshausenkysten** til Bellingshausenkysten av Norsk polarinstitutt i 2007 for å tilpasse navnet til andre nasjoners navnsetting.
 
## Referanser